ଭୁବନେଶ୍ୱର, ମେ ୩ (ଲୋକାଲ ୱାୟାର): କଟକର ଶୈଳବାଳା ମହିଳା କଲେଜ ମଧ୍ୟରେ ପ୍ରଶାସନିକ କାର୍ଯ୍ୟାଳୟ ହୋଇଥିବା ମଧୁବାବୁଙ୍କ ବାସଗୃହକୁ 'ଐତିହ୍ୟ କୋଠା' ଭାବେ ଘୋଷଣା କରି ଓଡ଼ିଆ ଭାଷା, ସାହିତ୍ୟ ଓ ସଂସ୍କୃତି ବିଭାଗକୁ ହସ୍ତାନ୍ତର କରିବାକୁ ଉଦ୍ୟମ ଆରମ୍ଭ ହୋଇଛି ।
ମଧୁବାବୁଙ୍କ ବାସଗୃହକୁ କଲେଜ କର୍ତ୍ତୃପକ୍ଷ ପ୍ରଶାସନିକ କୋଠା ଭାବରେ ବ୍ୟବହାର କରୁଛନ୍ତି ।
ଏଥିସହିତ ଉକ୍ରଳଗୌରବ ମଧୁସୂଦନଙ୍କ ସ୍ମୃତି ସମ୍ବଳିତ କଟକ ଶୈଳବାଳା ମହିଳା କଲେଜରେ ପ୍ରତିଷ୍ଠିତ 'ମଧୁସ୍ମୃତି' ସଂଗ୍ରହାଳୟର ନବୀକରଣ ଓ ସୌନ୍ଦର୍ଯ୍ୟକରଣ ବାବଦରେ ରାଜ୍ୟ ସରକାର ୨୪.୭୦ଲକ୍ଷ ଟଙ୍କା ବ୍ୟୟ କରିଛନ୍ତି ।
'ମଧୁସ୍ମୃତି'କୁ ଅଧିକରୁ ଅଧିକ ସଂଖ୍ୟକ ଆଗ୍ରହୀ ଦର୍ଶକ ପରିଦର୍ଶନ କରିବେ ବୋଲି ସଂସ୍କୃତି ବିଭାଗ ପକ୍ଷରୁ ଆଶା କରାଯାଇଛି ।
ଉତ୍କଳଗୌରବ ମଧୁସୂଦନଙ୍କ କଟକ ବାସଭବନ ତାଙ୍କ କନ୍ୟା ଶୈଳବାଳାଙ୍କ ଦ୍ୱାରା କଟକସ୍ଥିତ ମହିଳା କଲେଜକୁ ପ୍ରଦାନ କରାଯାଇଥିଲା । ପରେ ତାହା ତାଙ୍କ ନାମରେ ନାମିତ ହୋଇ ଶୈଳବାଳା ମହିଳା କଲେଜ ଭାବରେ ଖ୍ୟାତି ଅର୍ଜନ କରିଛି ।
୨୦୦୭-୦୮ରେ ଶୈଳବାଳା ମହିଳା କଲେଜ କର୍ତ୍ତୃପକ୍ଷ କଲେଜ ମଧ୍ୟରେ ଗୋଟିଏ ସଂଗ୍ରହାଳୟ ପ୍ରତିଷ୍ଠା କରିଥିଲେ । ରାଜ୍ୟ ସରକାରଙ୍କ ସଂସ୍କୃତି ବିଭାଗ ଏହି ସଂଗ୍ରହାଳୟ 'ମଧୁସ୍ମୃତି' ନିମନ୍ତେ ନିୟମିତ ଆର୍ଥିକ ସହାୟତା ପ୍ରଦାନ କରି ଆସୁଛନ୍ତି । ଇତି ମଧ୍ୟରେ ସଂସ୍କୃତି ବିଭାଗ ପକ୍ଷରୁ ପ୍ରାୟ ୨୫ଲକ୍ଷ ଟଙ୍କା ବ୍ୟୟ କରାଯାଇ ତାହାର ନବୀକରଣ କରାଯାଇଛି ।
ପ୍ରାୟ ୫୦୦ବର୍ଗଫୁଟ ପରିମିତ ଏହି ସଂଗ୍ରହାଳୟ କକ୍ଷର ପ୍ରାଚୀରମାନଙ୍କରେ ମଧୁବାବୁଙ୍କ ଜୀବନସ୍ମୃତି ସମ୍ବଳିତ ଏକାଧିକ ପେଣ୍ଟିଂ ସ୍ଥାନିତ ହେବା ସହିତ ବାହ୍ୟ ସୌନ୍ଦର୍ଯ୍ୟକରଣ କରାଯାଇଛି ।
ଏହା ବ୍ୟତୀତ ସେଠାରେ ମଧୁବାବୁଙ୍କ ପ୍ରତିମୂର୍ତ୍ତି ରହିଛି ଓ ତାଙ୍କ ବ୍ୟବହୃତ ସାମଗ୍ରୀ ମଧ୍ୟ ଶୋଭା ପାଉଛି । ସଂଗ୍ରହାଳୟ ନବୀକରଣ ପରେ ଏହା ଅଧିକରୁ ଅଧିକ ସଂଖ୍ୟକ ପର୍ଯ୍ୟଟକଙ୍କ ପାଇଁ ଆକର୍ଷଣ ହେବ ବୋଲି ଆଶା କରାଯାଇଛି ।
ଉଧୁସୂଦନଙ୍କ ନିଜସ୍ୱ ବାସଗୃହକୁ 'ଐତିହ୍ୟ କୋଠା' ଭାବରେ ସୁରକ୍ଷିତ ଓ ସ୍ୱତନ୍ତ୍ର ରଖିବାକୁ ବିଭିନ୍ନ ମହଲରେ ମତପ୍ରକାଶ ପାଇଛି ।
୨୦୧୭ସେପ୍ଟେମ୍ବରରେ ଉତ୍କଳ ସମ୍ମିଳନୀ କାର୍ଯ୍ୟକର୍ତ୍ତା, ରାଜ୍ୟ ସଂସ୍କୃତି ବିଭାଗର ଶାସନ ସଚିବ ଓ ଶୈଳବାଳା ମହିଳା କଲେଜ କର୍ତ୍ତୃପକ୍ଷଙ୍କ ଉପସ୍ଥିତିରେ ଅନୁଷ୍ଠିତ ଏକ ବୈଠକରେ କଲେଜ ମଧ୍ୟରେ ଥିବା ମଧୁବାବୁଙ୍କ ବାସଗୃହକୁ 'ଐତିହ୍ୟ କୋଠା' ଭାବେ ସ୍ୱତନ୍ତ୍ର କରି ରଖାଯିବାକୁ ଆଲୋଚନା ହୋଇଥିଲା ଏବଂ ଏହି ମର୍ମରେ ଉଚ୍ଚଶିକ୍ଷା ମନ୍ତ୍ରୀଙ୍କ ଦୃଷ୍ଟି ଆକର୍ଷଣ କରାଯାଇଥିଲା ।
ଫେବ୍ରୁଆରୀ ମାସରେ ଓଡ଼ିଆ ଭାଷା, ସାହିତ୍ୟ ଓ ସଂସ୍କୃତି ବିଭାଗର ପ୍ରମୁଖ ଶାସନ ସଚିବ ଉଚ୍ଚଶିକ୍ଷା ବିଭାଗର ଆୟୁକ୍ତ ତଥା ଶାସନ ସଚିବଙ୍କୁ ଏକ ପତ୍ର ଲେଖି ଶୈଳବାଳା ମହିଳା ମହାବିଦ୍ୟାଳୟର ପ୍ରଶାସନିକ କାର୍ଯ୍ୟାଳୟକୁ ଅନ୍ୟତ୍ର ସ୍ଥାନାନ୍ତରିତ କରାଯାଇ ଐତିହ୍ୟ କୋଠା ସ୍ୱତନ୍ତ୍ର ଭାବେ ରଖାଯାଉ ବୋଲି ଜଣାଇଛନ୍ତି ।
ଏହି ଐତିହ୍ୟ କୋଠାକୁ ଓଡ଼ିଆ ଭାଷା, ସାହିତ୍ୟ ଓ ସଂସ୍କୃତି ବିଭାଗକୁ ହସ୍ତାନ୍ତର କରାଗଲେ ଆବଶ୍ୟକ ପରବର୍ତ୍ତୀ ପଦକ୍ଷେପ ଗ୍ରହଣ କରାଯାଇପାରିବ ବୋଲି ବିଭାଗୀୟ ସଚିବ ଏହି ପତ୍ରରେ ଉଲ୍ଲେଖ କରିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
